als_Latn dik_Latn sag_Latn
13:57, 13 Qershor 2017
Anëtari i Kryesisë së Partisë Demokratike të Kosovës, Xhavit Haliti ka thënë se nëse koalicionit PDK-AAK-Nisma (PAN) si fitues të zgjedhjeve nuk i bashkohet ndonjë subjekt tjetër politik, vendi mund të hyjë në një krizë apo zgjatje të kohës së konstituimit të institucioneve të reja.
“Nëse e interpretojmë vendimin e Gjykatës Kushtetuese pas zgjedhjeve të kaluara dhe i llogarisim numrat çfarë i kemi në zgjedhje atëherë vetvetiu arrijmë në një konkluzion që nëse nuk i bashkohet koalicionit të PDK-së një koalicion tjetër ose një grup tjetër parlamentar vetvetiu do të ketë krizë, ndoshta jo krizë, por zgjatje të kohës së krijimit të institucioneve”, ka thënë Haliti për lajmi.net
Ai më tej ka thënë se beson që lideri i koalicionit, Kadri Veseli dhe i nominuari i këtij koalicioni për kryeministër, Ramush Haradinaj do të koordinojnë veprimet edhe me subjektet tjera.
“Sidoqoftë unë po besoj që lideri i koalicionit dhe kandidati për kryeministër do të bashkërendisin veprimet dhe takimet me subjektet politike të cilat kanë fituar deputetë dhe të shohin mundësinë e krijimit të një koalicion të gjerë”, ka deklaruar Haliti.
Ai në fund ka thënë se PDK nuk ka vija të kuqe për asnjë subjekt politik.
Interesante
als_Latn als_Latn als_Latn als_Latn als_Latn als_Latn spa_Latn